Държавен вестник, бр. 102, 2003 г., стр. 94

С Т Р .  94
Д Ъ Р Ж А В Е Н   В Е С Т Н И К
Б Р О Й  102
Чл. 16. (1) Когато резултатите от извършен
преглед показват несъответствие на посева с
изискванията по чл. 10, но тези несъответствия
могат да бъдат отстранени, инспекторът опре-
деля срок за отстраняването им.
(2) След изтичането на срока инспекторът
извършва повторен преглед в същата фаза на
развитие на културата, за който заявителят зап-
лаща такса, определена с тарифата по ЗППМ.
Чл. 17. (1) Когато резултатите от полската
инспекция покажат несъответствие на посева с
изискванията по чл. 10 и несъответствията не
могат да бъдат отстранени или повторният прег-
лед покаже, че не са отстранени, инспекторът
писмено уведомява заявителя.
(2) Посевът се бракува или със съгласието
на заявителя се одобрява в по-ниска категория,
ако отговаря на изискванията за нея. Бракува-
нето или одобряването на посева в по-ниска
категория се отразява в акта за полска инспек-
ция и се подписва от заявителя.
Чл. 18. (1) Когато заявителят не е съгласен
с резултатите от извършен преглед, той може в
срок до 5 дни от тяхното получаване да поиска
арбитражен преглед.
(2) Арбитражният преглед се извършва от
комисия, определена със заповед на изпълни-
телния директор на ИАСАС, в присъствието на
инспектора, извършил полската инспекция, и
заявителя или упълномощено от него лице.
(3) Забранява се заявителят да извършва
допълнителни манипулации в посева между
последния преглед и арбитражния преглед.
(4) Резултатът от арбитражния преглед е
окончателен. Когато резултатът от арбитраж-
ния преглед потвърди заключението на акта за
полска инспекция, заявителят заплаща такса
съгласно тарифата по ЗППМ.
Чл. 19. (1) След издаване на акт за полска
инспекция ИАСАС взема проби (кочани) от
майчините растения в хибридния участък, след
като бащините растения са премахнати, за из-
вършване на последващ контрол чрез електро-
фореза на хибридите царевица.
(2) Размерът на пробите и начинът на взема-
нето им се определят с методите за последващ
контрол по чл. 31, ал. 6 ЗППМ, утвърдени от
министъра на земеделието и горите.
(3) За взетите проби се съставя протокол по
образец, утвърден от изпълнителния директор
на ИАСАС.
Чл. 20. (1) След издаване на акта за полска
инспекция на царевица инспектор от ТЗ на
ИАСАС, където е подадено заявлението за сер-
тификация, извършва хамбарна инспекция на
кочаните самоопрашени линии, хибридите и
сортовете царевица.
(2) В 3-дневен срок от приключване на хам-
барната инспекция инспекторът издава акт за
хамбарна инспекция.
(3) Новоиздаденият акт е в три екземпляра.
Единият екземпляр се предоставя на заявите-
ля, вторият се добавя към досието, а третият
екземпляр се съхранява в ТЗ на ИАСАС.
Раздел III
Заготовка на семената
Чл. 21. (1) Семената, произведени от посеви-
те, за които са издадени акт за полска инспекция
и акт за хамбарна инспекция за царевицата, се
почистват и се заготвят в хомогенни партиди и
се опаковат. Заявителят определя нетното тегло
на опаковката или броя семена в нея.
(2) Партидите трябва да имат максимални
размери съгласно приложение № 4.
(3) Семената царевица се заготвят в чети-
ри до шест фракции, които формират отделни
партиди.
Раздел IV
Опаковане и етикетиране на семената с цел
сертификация и търговия
Чл. 22. (1) Семената се опаковат в хартиени,
синтетични, метални или в други опаковки от
естествени материали.
(2) В зависимост от начина на запечатване-
то им опаковките могат да бъдат:
1. машинно зашити;
2. опаковки, които се затварят чрез топло
залепване;
3. метални или синтетични опаковки със
затваряне, съответстващо на вида материал.
Чл. 23. (1) Върху външната страна на опа-
ковката на семената, предназначени за серти-
фицикация, задължително се поставя етикет,
издаден от ИАСАС.
(2) Етикетът се изработва от устойчив на
късане или самозалепващ се материал и с раз-
мери 114 mm Ч 70 mm.
Чл. 24. (1) Етикетът съдържа данните, посо-
чени в приложение № 6, изписани на български
език. Данните се отпечатват по начин, който не
позволява тяхното заличаване.
(2) При етикетиране на генетично модифи-
цирани сортове на етикета се отбелязва, че този
сорт е генетично модифициран.
(3) Всички химически третирания на семе-
ната се посочват на етикета. Използваните пре-
парати трябва да бъдат отбелязани с тяхното
търговско наименование и да са разрешени за
употреба в страната.
Чл. 25. (1) В зависимост от категорията на
семената етикетът е:
1. бял с диагонална виолетова ивица—за
предбазови семена;
2. бял—за базови семена;
3. син—за сертифицирани семена и за серти-
фицирани семена първо размножение;
4. червен—за сертифицираните семена вто-
ро размножение.
(2) В зависимост от начина на поставяне
етикетът е:
1. зашит за опаковката;
2. самозалепващ се—само върху хартиени
опаковки;
3. поставен в опаковката, ако тя е прозрачна
и етикетът може да бъде прочетен.